કેટલાક દિવસો પૂર્વે વિજાપુરના પટેલપુરાના ખેડૂતે વ્યાજખોરોના ત્રાસે ઝેરી દવા ગટગટાવી હતી ત્યારે મહેસાણા તાલુકાના રામુપરા(કુકસ) ગામે રહેતા અને બન્ને પગે વિકલાંગ એવા ઠાકોર નાગરજી રવાજીએ ગામના જ ચૌધરી કિરણ હિંમતસિંહ પાસેથી સામાજીક કારણોસર લીધેલા પ૦ હજાર નું વ્યાજનું વ્યાજ ભરી ન શકતા ર૦ ટકા લેખે વ્યાજની રકમ ૧૪ લાખે પહોંચતા ચૌધરી કિરણ અને તેના માણસો આ ૧૪ લાખ રૂપિયાની ઉઘરાણી રોજે રોજ કરીને નાગરજીને માનસિક ત્રાસ આપી મારવાની ધમકી આપતાં ત્રાસ સહન ન થતાં કંટાળેલા નાગરજી બુધવારની સવારે ઘેરથી કોઈને કહ્યા વિના નીકળી ગયો હતો અને ૭ વાગ્યાની આસપાસ શોભાસણ રેલવે ફાટક પર ટ્રેનની સામે પડતું મુકીને આત્મહત્યા કરી લેતાં ચકચાર મચી જવા પામી હતી.